**ZMLUVA O DIELO č.** .......*(doplní zhotoviteľ)*

uzavretá v zmysle § 536 a nasl. Obchodného zákonníka č. 513/1991 Zb. v znení neskorších predpisov

ČL. I.

ZMLUVNÉ STRANY

* 1. OBJEDNÁVATEĽ : **Mesto Bardejov**

Sídlo : Radničné námestie č. 16, 085 01 Bardejov

V zastúpení : MUDr. Boris Hanuščak - primátor mesta

Zástupca na rokovanie

vo veciach technickýc : Ing. Mikuláš Serečun - ved. odd. PČ MsÚ Bardejov

IČO : 00321842

DIČ : 2020 622923

IČ DPH : Neplatca

Bankové spojenie : Slovenská sporiteľňa, a. s.

 IBAN: SK70 0900 0000 0050 5698 5200

Tel. : 054/472 2641 , 4862171

E-mail : mesto@bardejov.sk

 Internetová stránka: [www.bardejov.sk](http://www.bardejov.sk)

Ďalej len *Objednávateľ*

a

1.2ZHOTOVITEĽ :

Sídlo :

Zastúpený a oprávnený

jednať vo veciach zmluvy **:**

IČO :

DIČ :

IČ DPH :

Bankové spojenie :

IBAN:

SWIFT (BIC) kód:

Tel:

E-mail :

Internetová stránka:

Ďalej len *Zhotoviteľ*

#  uzatvárajú túto Zmluvu o dielo (ďalej len ako „zmluva“) a prehlasujú, že sú plne spôsobilé na právne úkony.

ČL.II.

PREDMET ZMLUVY

1. Predmetom tejto Zmluvy je záväzok zhotoviteľa vykonať pre objednávateľa stavebné práce s názvom:

„VÝSTAVBA DETSKÉHO IHRISKA NA SÍDLISKU VINBARG V BARDEJOVE“

(ďalej len „dielo“)podľa dohodnutých podmienok a záväzok objednávateľa riadne zhotovené dielo prevziať a zaplatiť zhotoviteľovi dohodnutú cenu diela.

1. Zhotoviteľ sa zaväzuje stavebné dielo zrealizovať a odovzdať objednávateľovi v lehote uvedenej v čl. IV. bod 1.
2. Objednávateľ sa zaväzuje zrealizované dielo prevziať a zaplatiť zhotoviteľovi zmluvne dohodnutú cenu za dielo.

ČL.III.

POVINNOSTI A PRÁVA ZHOTOVITEĽA A OBJEDNÁVATEĽA

1. Zhotoviteľ sa zaväzuje zrealizovať stavebné dielo na vlastné náklady a na vlastnú zodpovednosť.
2. Zhotoviteľ sa zaväzuje dielo zrealizovať v prvotriednej kvalite a v zmysle platných noriem a predpisov.
3. Zhotoviteľ prevezie materiál a techniku potrebnú na realizáciu diela na miesto realizácie diela na vlastné náklady a nebezpečenstvo.
4. Zhotoviteľ znáša nebezpečenstvo škody na diele v rozsahu predmetu plnenia zmluvy.
5. Zhotoviteľ zodpovedá za poriadok a čistotu na stavenisku. Je povinný odstraňovať odpady a nečistoty, vzniknuté z jeho prác podľa zákona o odpadoch č. 79/2015 Z. z. o odpadoch a o zmene a doplnení niektorých zákonov v znení neskorších predpisov. Zhotoviteľ odstráni ihneď a na vlastné náklady znečistenie verejnej komunikácie, ktoré je výsledkom jeho činnosti.
6. Objednávateľ požaduje dodržiavať pri realizácií stavebného diela, vyhlášku č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností v znení neskorších predpisov.
7. Zhotoviteľ je povinný odovzdať vypratané stavenisko dňom preberacieho konania objednávateľovi.
8. Objednávateľ a stavebný dozor bude vykonávať občasný technický dozor v priebehu realizácie stavebného diela a sledovať, či sa práce vykonávajú podľa dohodnutých podmienok a technických noriem.
9. Zhotoviteľ prehlasuje, že všetky práce v zmysle predmetu tejto zmluvy uvedené v čl. II. budú realizované s tým, že bude dodržaná čistota pracoviska a staveniska zhotoviteľa v požadovanej forme. V opačnom prípade je to chápané ako nedodržanie kvality prác. Objednávateľ má právo vyžadovať od zhotoviteľa doklady preukazujúce dodanie požadovaných materiálov, ktoré sú uvedené v ocenenom Výkaze výmer – rozpočte, ako sú napr. atesty, certifikáty, vyhlásenia o zhode, dodacie listy, technické listy a pod.. Zhotoviteľ je povinný tieto požadované doklady do termínu ich zabudovania do stavebného diela objednávateľovi predložiť.
10. V prípade nedodržania kvality vykonávaných prác a nedodržania objednávateľom požadovanej kvality dodaných materiálov i zariadení má objednávateľ právo práce na diele zastaviť a dodaný materiál neprevziať. V prípade sporu o kvalite dodávaného resp. dodaného predmetu tejto zmluvy je dohodnuté, že si objednávateľ do 3 dní po začatí sporu môže nekvalitné, resp. neodsúhlasené časti predmetu plnenia objednať u iného zhotoviteľa. Výška finančného obnosu vyplateného inému zhotoviteľovi za realizáciu prác na predmete tejto zmluvy bude odpočítaná z ceny diela, čiže sa zníži cena diela. Týmto aktom nie sú dotknuté práva objednávateľa na náhradu škôd spôsobených zhotoviteľom nedodržaním kvality prác a materiálov v zmysle tejto zmluvy.
11. Zhotoviteľ zrealizuje stavebné dielo s podielom plnenia zo zmluvy, ktorý bude zabezpečovať subdodávateľsky v nasledovnej výške: ........%, čo vo finančnom vyjadrení činí: ..........€ bez DPH.
12. Stavbyvedúcim, resp. zodpovednou osobou zhotoviteľa za realizáciu bude: ................
13. Zhotoviteľ sa zaväzuje, v prípade, že to bude relevantné, že bude rešpektovať zmeny v zmluve o poskytnutí dotácie vplývajúce na ZoD a následne pristúpi k rokovaniu o zmene ZoD formou dodatku.
14. Zhotoviteľ sa zaväzuje, že v prípade, ak bude potrebovať navýšiť svoje kapacity pre realizáciu danej zákazky, je podmienkou, aby v tomto prípade zamestnal na realizáciu osoby dlhodobo nezamestnané v mieste realizácie zákazky.

ČL.IV.

DOBA PLNENIA

1. Zhotoviteľ sa zaväzuje zrealizovať stavebné práce v rozsahu uvedenom v čl. II. tejto zmluvy v dohodnutom čase:
	1. Začiatok realizácie: do 10 dní odo dňa odovzdania a prevzatia staveniska od objednávateľa.
	2. Dokončenie realizácie: do 30. 11. 2019
2. Zhotoviteľ je oprávnený prerušiť výstavbu len v prípade, že klimatické podmienky nebudú umožňovať zrealizovať dielo v požadovanej kvalite za dodržania príslušných noriem, a zákonov. Prerušenie prác musí odsúhlasiť objednávateľ a musí byť zaznamenané napr. v stavebnom denníku, resp. záznamom.
3. Zmluvné strany sa dohodli, že upravia termín plnenia ZoD zodpovedajúcej dobe trvania okolností vyššej moci /živelná pohroma, povodeň a pod./.
4. Miesto realizácie stavebných prác: intravilán mesta Bardejov, v zmysle projektu.

ČL.V.

CENA

1. Cena za predmet plnenia zmluvy bola stanovená dohodou zmluvných strán, ponukou do verejného obstarávania a je stanovená nasledovne:

Cena bez DPH .................................................................................................. €

DPH vo výške 20% ............................................................................................ €

Cena s DPH .................................................................................................... €

Slovom:

1. Dodatky k tejto zmluve musia byť uzavreté v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZoVO“).

ČL.VI.

FAKTURAČNÉ A PLATOBNÉ PODMIENKY

1. Podkladom pre z*aplatenie* ceny plnenia je daňový doklad – faktúra. Zhotoviteľ bude mať právo na mesačnú fakturáciu, resp. fakturáciu po celkovom ukončení stavebného diela, resp. jeho samostatne prevádzkyschopnej časti; a to po odsúhlasení súpisu vykonaných prác  objednávateľom, resp. po úspešnom odovzdávacom a preberacom konaní stavebného diela alebo danej časti. Lehota splatnosti faktúry je 30 dní odo dňa doručenia faktúry. Faktúra musí obsahovať po vecnej a formálnej stránke, všetky náležitosti daňového dokladu v súlade so zákonom .
2. Financovanie predmetu zmluvy bude z prostriedkov mesta Bardejov - objednávateľa a z finančných prostriedkov poskytnutých objednávateľovi formou dotácie z Úradu vlády SR na základe zmluvy o poskytnutí dotácie na podporu rozvoja športu v rámci programu Podpora rozvoja športu na rok 2019 – podprogram č. 2 – výstavba detských ihrísk

ČL.VII.

ODOVZDANIE A PREVZATIE DIELA

1. Zhotoviteľ splní predmet zmluvy odovzdaním ukončeného stavebného diela objednávateľovi, vrátane všetkých potrebných a požadovaných dokladov (technické listy, certifikáty, revízne správy, prevádzkový poriadok a pod.) objednávateľom min. v troch vyhotoveniach. Zhotoviteľ oznámi min. dva pracovné dni vopred objednávateľovi, že stavebné dielo je pripravené na odovzdanie. Odovzdanie a prevzatie stavebného diela sa uskutoční na stavenisku.
2. Zo zápisu o odovzdaní a prevzatí diela bude zrejmý stav diela v čase jeho prevzatia objednávateľom. Objednávateľ prevezme stavebné dielo naraz bez nedorobkov a vád.
3. Ak v čase preberania stavebného diela objednávateľom stavebné dielo bude obsahovať také zjavné vady a nedorobky, ktoré sami o sebe a ani v spojení s inými vadami a nedorobkami nebránia plynulému a bezpečnému užívaniu diela, dielo sa bude považovať za ukončené až po odstránení všetkých zjavných vád a nedorobkov. Zjavné vady a nedorobky spolu s termínmi ich odstránenia budú uvedené v zápise o odovzdaní a prevzatí diela.
4. Objednávateľ umožní prístup zhotoviteľovi na stavenisko za účelom odstránenia vád a nedorobkov.

ČL.VIII.

ZÁRUČNÁ DOBA – ZODPOVEDNOSŤ ZA VADY

1. Zhotoviteľ zodpovedá za to, že predmet tejto zmluvy bude prevedený kvalitne a v rozsahu dohodnutom oboma zmluvnými stranami.
2. Zhotoviteľ zodpovedá za vady, ktoré sa objavia po prevzatí diela objednávateľom v záručnej dobe.
3. Záručná doba je 60 mesiacov odo dňa úspešného odovzdania a prevzatia diela od zhotoviteľa objednávateľom. Táto záručná doba nemusí platiť pre tie časti a zariadenia diela, na ktoré výrobca poskytuje inú záručnú dobu (napr. stroje, zariadenia, náradie, povrchovú úpravu a pod.), tu platí záručná doba min. 24 mesiacov odo dňa úspešného odovzdania a prevzatia stavebného diela od zhotoviteľa objednávateľom. Požadovaná záručná doba je v súlade s § 12 ods. 1 písm. b) bod 4 zákona č. 254/1998 Z. z. o verejných prácach v znení neskorších predpisov. Záručná doba sa nevzťahuje na vady, ktoré boli zapríčinené objednávateľom alebo treťou osobou. V rámci záručnej doby je objednávateľ povinný zhotoviteľa bezodkladne písomne oboznámiť so vzniknutými vadami. Zhotoviteľ zistené a včas uplatnené vady odstráni na vlastné náklady do 10 dní od ich uplatnenia, pokiaľ sa zmluvné strany nedohodnú inak.

ČL.IX.

BEZPEČNOSŤ A OCHRANA ZDRAVIA PRI PRÁCI

* + - 1. Zhotoviteľ je povinný objednávateľa upozorniť na riziká vyplývajúce z činností, ktoré v priestoroch objednávateľa bude vykonávať.
			2. Zhotoviteľ je povinný pohybovať sa po stavenisku len vo vymedzených priestoroch, je povinný dbať na svoju bezpečnosť a neohroziť pritom bezpečnosť iných osôb ani majetok objednávateľa a iných osôb. Zhotoviteľ si je vedomý, že realizácia stavebných prác bude vykonávaná na verejne prístupných miestach s výskytom inžinierskych sietí.
			3. Zhotoviteľ zodpovedá počas vykonania diela za bezpečnosť, ochranu zdravia pri práci a požiarnu ochranu vlastných pracovníkov a osôb pohybujúcich sa na stavenisku a v jeho dotyku.
			4. Zhotoviteľ sa zaväzuje na svoje náklady odstrániť v priebehu realizácie predmetu zmluvy ním spôsobené závady na úseku bezpečnosti a ochrany zdravia pri práci a ochrane pred požiarmi.
			5. Zhotoviteľ je povinný zabezpečiť stavenisko kde sa bude realizovať predmet zmluvy proti vzniku úrazu a proti hmotnej škode okolia.

ČL.X.

ZMLUVNÉ SANKCIE

1. Zmluvné strany si dohodli tieto zmluvné pokuty:
	1. V prípade, že zhotoviteľ z jeho viny sa dostane do omeškania s odovzdaním stavebného diela, je povinný zaplatiť objednávateľovi zmluvnú pokutu vo výške 0,03 % z ceny stavebného diela za každý aj začatý deň omeškania.
	2. Pokiaľ zhotoviteľ neodstráni vady a nedorobky z odovzdávacieho a preberacieho konania, vrátane úpravy staveniska do pôvodného stavu alebo neodstráni záručné vady v dohodnutom termíne, zaplatí objednávateľovi zmluvnú pokutu vo výške 50,00 € za každý začatý deň omeškania.
	3. Za bezdôvodné neprevzatie staveniska zhotoviteľom od objednávateľa, v písomne zvolanom termíne min. 10 dní pred samotným odovzdaním staveniska, sa stanovuje sankcia na 500,00 € s DPH jednorazovo. Uvedenú sankciu je možné uložiť aj opakovane.
	4. V prípade nedodržania termínu splatnosti faktúry môže zhotoviteľ vyúčtovať objednávateľovi úrok z omeškania vo výške 0,03 % z dlžnej sumy za každý začatý deň omeškania.
2. Zaplatením zmluvnej pokuty nie sú dotknuté práva objednávateľa na náhradu škôd spôsobených zhotoviteľom v dôsledku nedodržania termínov realizácie.

ČL.XI.

ZÁVEREČNÉ USTANOVENIA

1. Zmluva nadobúda platnosť dňom podpísania obidvomi zmluvnými stranami a účinnosť nasledujúci deň po zverejnení zmluvy na webovej stránke objednávateľa.
2. Zmluvné strany sa môžu dojednať na zmenách ustanovení tejto zmluvy formou dodatkov k tejto zmluve, ktoré musia byť v písomnej forme a tvoria neoddeliteľnú súčasť tejto zmluvy.
3. Zmluvné strany sa zaväzujú rešpektovať všetky prípadné podmienky poskytovateľa dotácie a pokiaľ bude potrebné upraviť niektoré body tejto zmluvy, tak poskytnú potrebnú súčinnosť a zaväzujú sa uzavrieť dodatok zohľadňujúci požadované zmeny.
4. Zmluvné strany sa budú riadiť, ak nie je v tejto zmluve uvedené inak, ustanoveniami Obchodného zákonníka.
5. Zhotoviteľ sa zaväzuje strpieť výkon kontroly/auditu súvisiaceho s  vykonaním Diela kedykoľvek počas platnosti a účinnosti príslušnej zmluvy o poskytnutí dotácie uzavretej objednávateľom ako prijímateľom dotácie za účelom financovania predmetného diela, a to zo strany oprávnených osôb na výkon kontroly/auditu v zmysle príslušných právnych predpisov SR, najmä zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a príslušnej Zmluvy o poskytnutí dotácie a jej príloh vrátane Všeobecných zmluvných podmienok pre také zmluvy a poskytnúť týmto orgánom riadne a včas všetku potrebnú súčinnosť. Porušenie tejto povinnosti zhotoviteľa je podstatným porušením zmluvy, ktoré oprávňuje objednávateľa od zmluvy odstúpiť.
6. Zmluva je vyhotovená v 5 exemplároch, z ktorých 3 exempláre obdrží objednávateľ a 2 exemplár zhotoviteľ.
7. Zmluvné strany vyhlasujú, že zmluvu uzavreli slobodne, zmluva nebola uzavretá v tiesni, za nápadne nevýhodných podmienok, zmluvu si prečítali, jej obsahu rozumejú a na znak súhlasu s celým jej obsahom zmluvu podpisujú.

V Bardejove, dňa: V .......................... dňa:

MUDr. Boris HANUŠČAK

 primátor mesta

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 objednávateľ zhotoviteĽ